CELEX: 62019TA0107
Language: hr
Date: 2020-11-25 00:00:00
Title: Predmet T-107/19: Presuda Općeg suda od 25. studenoga 2020. – ACRE/Parlament („Institucijsko pravo – Europski parlament – Odluka kojom se određeni troškovi političke stranke proglašavaju nedopuštenima za dodjelu bespovratnih sredstava za 2017. godinu – Uredba (EZ) br. 2004/2003 – Zabrana financiranja nacionalne političke strane – Doprinos ili donacija nacionalne političke stranke – Načelo dobre uprave – Pravna sigurnost – Jednako postupanje – Odluka kojom se dodjeljuje doprinos političkoj stranci za 2019. godinu i kojom se prethodno financiranje u visini od 100 % najvećeg iznosa doprinosa podvrgava određenim prethodnim povratima – Uredba (EU, Euratom) br. 1141/2014 – Prava obrane”)

25.1.2021   
            
            
               HR
            
            
               Službeni list Europske unije
            
            
               C 28/36
            
         
      Presuda Općeg suda od 25. studenoga 2020. – ACRE/Parlament
      (Predmet T-107/19) (1)
      
      („Institucijsko pravo - Europski parlament - Odluka kojom se određeni troškovi političke stranke proglašavaju nedopuštenima za dodjelu bespovratnih sredstava za 2017. godinu - Uredba (EZ) br. 2004/2003 - Zabrana financiranja nacionalne političke strane - Doprinos ili donacija nacionalne političke stranke - Načelo dobre uprave - Pravna sigurnost - Jednako postupanje - Odluka kojom se dodjeljuje doprinos političkoj stranci za 2019. godinu i kojom se prethodno financiranje u visini od 100 % najvećeg iznosa doprinosa podvrgava određenim prethodnim povratima - Uredba (EU, Euratom) br. 1141/2014 - Prava obrane”)
      (2021/C 28/56)
      Jezik postupka: engleski
      
         Stranke
      
      
         Tužitelj: Savez europskih konzervativaca i reformista (ACRE) (Bruxelles, Belgija) (zastupnici: E. Plasschaert i E. Montens, odvjetnici)
      
         Tuženik: Europski parlament (zastupnici: C. Burgos i S. Alves, agenti)
      
         Intervenijent u potporu tuženiku: Tijelo za europske političke stranke i europske političke zaklade (zastupnici: M. Adam i A. Cilea, agenti)
      
         Predmet
      
      Zahtjev na temelju članka 263. UFEU-a za, s jedne strane, djelomično poništenje odluke Parlamenta od 10. prosinca 2018. kojom se određeni troškovi političke stranke proglašavaju nedopuštenima za dodjelu bespovratnih sredstava za 2017. godinu i kojom se nalaže povrat donacije i, s druge strane, poništenje odluke Parlamenta FINS-2019-5, koja je tužitelju dostavljena 14. siječnja 2019., kojom se tužitelju dodjeljuje doprinos za 2019. godinu u dijelu u kojem se tom odlukom prethodno financiranje u visini od 100 % najvećeg iznosa doprinosa podvrgava određenim prethodnim povratima.
      
         Izreka
      
      
                  1.
               
               
                  Poništava se odluka Parlamenta od 10. prosinca 2018. kojom se određeni troškovi proglašavaju nedopuštenima za dodjelu bespovratnih sredstava za 2017. godinu i kojom se nalaže povrat donacije u dijelu u kojem su se njome troškovi za konferenciju koja se održala u Kampali (Uganda) od 13. do 15. srpnja 2017., odnosno 91 546,58 eura prekvalificirali u troškove čije financiranje nije dopušteno.
               
            
                  2.
               
               
                  Poništava se odluka Parlamenta FINS-2019-5 od 14. siječnja 2019. o dodjeli doprinosa Savezu europskih konzervativaca i reformista (ACRE) za 2019. godinu jer se njezinim člankom I.5.1 prethodno financiranje u visini od 100 % najvećeg iznosa doprinosa podvrgava određenim prethodnim povratima.
               
            
                  3.
               
               
                  U preostalom se dijelu tužba odbija.
               
            
                  4.
               
               
                  Europski parlament snosit će, osim vlastitih troškova, trećinu ACRE-ovih troškova. ACRE će snositi dvije trećine vlastitih troškova.
               
            
                  5.
               
               
                  Tijelo za europske političke stranke i europske političke zaklade snosit će vlastite troškove.
               
            
         (1)  SL C 139, 15. 4. 2019.